Marion Davies

Marion Davies (født 3. januar 1897 i Brooklyn, New York, død 22. september 1961) var en amerikansk filmskuespillerinne. 

Davies er best husket for sitt forhold til avismagnaten William Randolph Hearst, samt hennes høyprofilerte sosiale liv som ofte overskygget hennes profesjonelle skuespiller-karriere. Hun var den yngste av fem barn til Bernard J. Douras (1857–1935), en advokat og dommer i New York City, og hans kone Rose Reilly (1862 -1928). Hennes bror Charles druknet i en alder av 15 år i 1906. Davies ble utdannet i et kloster.

Hun debuterte på teaterscenen 13 år gammel i 1910. Hun filmdebuterte i 1917 med Runaway Romany. Året etter spilte hun i tre filmer, The Burden of Proof, Beatrice Fairfax og Cecilia of Pink Roses. Hun spilte hovedsakelig lett komiske roller. Hun ble raskt en stor filmpersonlighet og tjente en liten formue, som gjorde at hun kunne yte finansiell bistand til hennes familie og venner. 

I løpet av de neste ti årene opptrådte hun i 29 filmer, i gjennomsnitt nesten tre filmer i året. På midten av 1920-tallet derimot ble hennes karriere ofte overskygget av hennes forhold med den gifte Hearst og deres fabelaktige sosiale liv i Santa Monica. Både Davies og Charlie Chaplin var begge tilstede på Hearsts yacht ved det mystiske dødsfallet til Thomas Harper Ince som etter sigende skal ha dødd av hjerte-problemer. Charlie Chaplin skal angivelig ha forsøkt å få Davies til å forlate Hearst til fordel for ham selv. 

Ifølge hennes egne dagbøker hadde hun møtt Hearst lenge før hun begynte å jobbe med filmer. I løpet av hennes siste år var Davies ofte involvert i mye frivillig arbeid. I 1952 donerte hun $ 1,900,000 for å etablere klinikken The Mattel Children's Hospital. Hun bidro til å bekjempe en rekke barnesykdommer gjennom Marion Davies Foundation. 

Hun fikk et mindre slag i 1956 og ble senere diagnostisert med kreft i kjeven. Hun hadde en operasjon som virket å være vellykket. Kort tid etter operasjonen falt Davies og brakk det ene beinet. Siste gang Davies ble sett av den amerikanske offentligheten var 10. januar 1960, på en NBC TV-spesial kalt Hedda Hopper's Hollywood. Davies døde av kreft 22. september 1961 i Hollywood, California.

 Filmografi (utvalg) 

 1918 – Runaway Romany
 1918 – Cecilia of the Pink Roses
 1918 – The Burden of Proof
 1919 – The Belle of New York
 1919 – Getting Mary Married
 1919 – The Dark Star
 1919 – The Cinema Murder
 1920 – Mannister-Diamanten
 1920 – The Restless Sex
 1921 – Buried Treasure
 1921 – Frøken Flirt (Enchantment)
 1922 – Brudeleken (Bride's Play)
 1922 – Diana (The Young Diana)
 1922 – Elskovsmagt
 1922 – Beauty’s Worth
 1923 – Adam og Eva
 1923 – Betalt med tårer (Little Old New York)
 1924 – Romantikk (Yolanda)
 1924 – En nasjons skjebne (Janice Meredith)
 1925 – Grenserøverne (Zander the Great)
 1925 – Da lyset blev tændt (Lights of Old Broadway)
 1926 – Han og hun (Beverly of Graustark)
 1927 – Den røde mølle
 1927 – Fellesskolen (The Fair Co-Ed)
 1928 – Skaff meg en mann (The Patsy)
 1928 – Gi mig litt kjærlighet (The Cardboard Lover)
 1928 – Filmens eventyr (Show People)
 1929 – Hollywood revy 1929
 1933 – Peggys millioner 1935 – Den vakreste kvinnen i verden 1936 – Nu er du min 1936 – Napoleons sendebud''

 Referanser 

 Eksterne lenker 



Kategori:Skuespillere fra USA
Kategori:Personer fra New York City